Καμμιά δύναμη στον κόσμο δε μπορεί να χωρίσει την Αμερική και την Ευρώπη, - 2005-02-21
δηλώνει ο πρόεδρος Μπους κατά την έναρξη της 4ήμερης περιοδείας του στη Γηραιά Ήπειρο.
24 ώρες συμπληρώθηκαν αφ ότου ο Πρόεδρος των Ηνωμένων Πολιτειών Τζώρτζ Μπούς ξεκίνησε από τις Βρυξέλλες την πρώτη του τετραήμερη επίσημη περιοδεία στην Ευρώπη μετά την έναρξη της 2ης προεδρικής του θητείας και με σκοπό την επαναπροσέγγιση των σχέσεων Αμερικής Ευρώπης που είχαν διαταραχθεί λόγω του πολέμου στο Ιράκ. Η βελγική πρωτεύουσα βρίσκεται από την Κυριακή το βράδυ σε ετοιμότητα με 2500 αστυνομικούς να ελέγχουν δρόμους πλατείες και κτήρια , μαζί με 600 άνδρες των αμερικανικών υπηρεσιών ασφαλείας και με απαγόρευση της στάθμευσης αυτοκινήτων σε ακτίνα 500 μέτρων άπo τα σημεία απ όπου θα περάσει ή τα κτήρια που θα επισκεφθεί ο Πρόεδρος Μπούς , ο οποίος μετακινείται με την θωρακισμένη Κάντιλακ που τον παρέλαβε από το αεροδρόμιο για την αμερικανική πρεσβεία όπου κατέλυσε με την σύζυγό του, Αξίζει να σημειωθεί ότι ακόμη και 3000 υπάλληλοι του Συμβουλίου και άλλοι τόσοι της επιτροπής πήραν εντολή να μην προσέλθουν την Τρίτη στα γραφεία τους. Τα μέτρα ασφαλείας, θα ενταθούν ακόμη περισσότερο από απόψε που φθάνουν στις Βρυξέλλες και οι 31 αρχηγοί κρατών και κυβερνήσεων για τις δύο συνόδους κορυφής του ΝΑΤΟ και της Ευρωπαϊκής Ένωσης που θα γίνουν την Τρίτη. Χαμογελαστός και εγκάρδιος ο Πρόεδρος Μπούς άρχισε την ημέρα του με μια συνάντηση με εκπροσώπους της αμερικανικής παροικίας και αμέσως μετά σύμφωνα με το πρωτόκολλο έγινε δεκτός μαζί με την σύζυγό του από το Βασιλικό ζεύγος του Βελγίου Αλμπέρτο καί Πάολα. Στην συνέχεια συναντήθηκε με τον Πρωθυπουργό του Βελγίου Γκύ Φερχόφσταντ, όπου βγαίνοντας από το αυτοκίνητο και απευθυνόμενος προς τους φωτογράφους και δημοσιογράφους φώναξε χαμογελώντας, «είναι υπέροχο να βρίσκομαι πάλι εδώ». .. Η συνάντηση κράτησε πάνω από μια ώρα ενώ είχε προβλεφθεί μόνο μισή, και τα θέματα που συζητήθηκαν ήταν αυτά που συμπεριλαμβάνονται και στην ατζέντα των αυριανών συνομιλιών δηλαδή το Ιράκ μετά τις εκλογές, το μεσανατολικό και η κινητικότητα για ειρήνευση ,τα Βαλκάνια, αλλά και το θέμα της Συμφωνίας του Κιότο πού τέθηκε προ ημερών σε ισχύ και οι Ηνωμένες Πολιτείες δεν την έχουν υπογράψει Αμέσως μετά ο Πρόεδρος Μπούς έφυγε για την έδρα του ΝΑΤΟ όπου παρακάθισε σε γεύμα εργασίας με τον Γενικό Γραμματέα Γιάαπ ντε Χόουπ Σέφερ εν όψει της κρίσιμης συνόδου κορυφής της Συμμαχίας το πρωί της Τρίτης , Το πιο, όμως , καθοριστικό γεγονός της ημέρας ήταν η ομιλία που εκφώνησε ο αμερικανός Πρόεδρος στο Κονσερτνομπλ στις 2 το μεσημέρι, απευθυνόμενος στον Ευρωπαϊκό λαό και προκαθορίζοντας την πολιτική του σε όλα τα καυτά προβλήματα στο κόσμο. Μια ομιλία που σχολιάστηκε σαν πολιτικός νεωτερισμός ,που είχε κοινά στοιχεία με τον λόγο που εκφώνησε μετά την ανάληψη των καθηκόντων του αλλά περιείχε πολλές και σημαντικές αναφορές στην Ευρώπη , δείχνοντας καθαρά πλέον την επιθυμία του να γυρίσει τη σελίδα των αντιπαραθέσεων και να αναβαθμιστούν οι διατλαντικές σχέσεις, « Η Αμερική στηρίζει μια ισχυρή Ευρώπη δημοκρατική και σύμμαχο των Ηνωμένων Πολιτειών στο δύσκολο έργο της προώθησης της ελευθερίας στο κόσμο τόνισε ο Πρόεδρος Μπούς . Κι ακόμη ότι « η φιλία μας είναι ουσιαστική για την ειρήνη και την ασφάλεια στο κόσμο και καμία δύναμη στη γη δεν μπορεί να μας χωρίσει» Ο Πρόεδρος Μπούς στην 30άλεπτη ομιλία του αναφέρθηκε σε ένα προς ένα τα θέματα της επικαιρότητας. .. Για το πρόβλημα της Μέσης Ανατολής και τις προσπάθειες για ειρήνευση στην περιοχή είπε ότι Αμερική και Ευρώπη πρέπει να σταθούν ηθικά δίπλα στο Ισραήλ και την Παλαιστίνη για να ζήσουνε οι δυο χωρες σε χωριστά κράτη με ασφάλεια και ομόνοια, Η Συρία πρέπει να αποσύρει τα στρατεύματα της από το Λίβανο και να σταματήσει την υποστήριξη τρομοκρατικών οργανώσεων , Για το Ιράκ ζήτησε από τους Ευρωπαίους να στηρίξουν την νέα ιρακινή κυβέρνηση ενώ για το Ιράν τόνισε ο αμερικανός πρόεδρος ότι πρέπει να εγκαταλείψει κάθε προσπάθεια κατασκευής πυρηνικών όπλων . Για την Ουκρανία είπε ότι πρέπει να υποστηριχθούν οι νέες δημοκρατίες και θα πρέπει να είναι καλοδεχούμενη στην ευρωατλαντική συμμαχία ενώ τόνισε ότι οι ΗΠΑ υποστηρίζουν την υποψηφιότητα της Ρωσίας για την ένταξη της στο ΝΑΤΟ εφ όσον προχωρήσει στις μεταρρυθμίσεις για δημοκρατία και έννομη τάξη Αυτή την ώρα ο Πρόεδρος Μπούς παραθέτει δείπνο στην αμερικανική πρεσβεία στο Γάλλο Πρόεδρο Ζακ Σιράκ, προετοιμάζοντας την αυριανή συνάντηση κορυφής με τους 25 ηγέτες της Ευρωπαϊκής Ένωσης.